CELEX: 52006PC0645
Language: da
Date: 2006-10-24
Title: Forslag til Europa-Parlamentets og Rådets forordning om ændring af rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart

Vigtig juridisk meddelelse

|

52006PC0645

Forslag til Europa-Parlamentets og Rådets forordning om ændring af Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart  /* KOM/2006/0645 endelig udg. - COD 2006/0209 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 24.10.2006KOM(2006) 645 endelig2006/0209 (COD)Forslag tilEUROPA-PARLAMENTETS OG RÅDETS FORORDNINGom ændring af Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart(forelagt af Kommissionen)BEGRUNDELSE-  FormålFormålet med dette forslag fra Kommissionen er at ændre Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart[1] for at bringe den i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[2], senest ændret ved Rådets afgørelse 2006/512/EF af 17. juli 2006[3].-  BaggrundVed Rådets afgørelse 2006/512/EF er der blevet indført en ny procedure for udøvelsen af gennemførelsesbeføjelserne, forskriftsproceduren med kontrol. Det er nødvendigt at følge forskriftsproceduren med kontrol i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade visse sådanne bestemmelser udgå eller ved at supplere med nye ikke-væsentlige bestemmelser.Den nye forskriftsprocedure skal navnlig anvendes, når bilagene til en basisretsakt skal udgå, ændres eller udskiftes eller tilpasses til den videnskabelige og tekniske udvikling. Den normale forskriftsprocedure finder dog fortsat anvendelse, når Kommissionen fritager en medlemsstat for at anvende bestemmelserne i en basisretsakt eller dennes bilag.Da denne afgørelse skal anvendes fra ikrafttrædelsen den 23. juli 2006, er det nødvendigt at tilpasse alle retsakter, der indeholder en forskriftsprocedure.-  IndholdArtikel 8, stk. 1, 3 og 4, samt artikel 11 i forordning (EF) nr. 3922/91 bemyndiger Kommissionen til ved hjælp af forskriftsproceduren at lade de fælles normer i bilag III udgå ændre eller tilpasse.Denne forordning bør derfor ændres for at fastsætte, at disse gennemførelsesforanstaltninger skal vedtages ved hjælp af den nye forskriftsprocedure med kontrol.I afgørelse 2006/512/EF fastsættes det ligeledes, at hvis de frister, der normalt finder anvendelse i forbindelse med forskriftsproceduren med kontrol, i særligt hastende tilfælde ikke kan overholdes, vil Kommissionen kunne anvende den hasteprocedure, der er omhandlet i artikel 5a, stk. 6, i nævnte afgørelse. Denne hasteprocedure, der bl.a. muliggør omgående iværksættelse af foranstaltninger, som er i overensstemmelse med det kompetente udvalgs udtalelse, er især nødvendig med henblik på vedtagelse af visse foranstaltninger, når det drejer sig om at opretholde et tilstrækkeligt luftfartssikkerhedsniveau. Denne procedure foreslås derfor som alternativ til artikel 8, stk. 1, tredje afsnit, og artikel 11, stk. 1.Da det haster med at få tilpasset retsakter, der befinder sig i sidste fase af lovgivningsproceduren, til de nye udvalgsbestemmelser, er det nødvendigt, at denne forordning vedtages af Parlamentet og Rådet inden udgangen af 2006.-  RetsgrundlagEF-traktatens artikel 80, stk. 2.-  SubsidiaritetsprincippetDette forslag vedrører et område, der henhører under Fællesskabets enekompetence. Subsidiaritetsprincippet finder derfor ikke anvendelse.-  ProportionalitetsprincippetDette forslag overholder proportionalitetsprincippet, idet det er begrænset til de ændringer, der er strengt nødvendige for at bringe forordning (EF) nr. 3922/91 i overensstemmelse med afgørelse 2006/512/EF.-  Reguleringsmiddel/reguleringsformDet foreslåede reguleringsmiddel er en forordning. Det er det eneste egnede middel, da forslaget vedrører en ændring af en eksisterende forordning.-  Budgetmæssige konsekvenserForslaget har ingen virkninger for Fællesskabets budget.2006/0209 (COD)Forslag tilEUROPA-PARLAMENTETS OG RÅDETS FORORDNINGom ændring af Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfartEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 80, stk. 2,under henvisning til forslag fra Kommissionen[4],under henvisning til udtalelse fra Det Europæiske Økonomiske og Sociale Udvalg[5],under henvisning til udtalelse fra Regionsudvalget[6],efter proceduren i traktatens artikel 251[7], ogud fra følgende betragtninger:(1) I bilag III til forordning (EØF) nr. 3922/91[8] er der fastsat fælles sikkerhedskrav til operation og vedligeholdelse af luftfartøjer samt til personer og organisationer, som er involveret i disse opgaver. Disse harmoniserede sikkerhedskrav finder anvendelse på alle luftfartøjer, der opereres af Fællesskabets luftfartsforetagender, uanset om de er registreret i en medlemsstat eller et tredjeland.(2) Artikel 8 og 11 i nævnte forordning bemyndiger Kommissionen til at tilpasse eller supplere de fælles normer i bilag III og til at fritage en medlemsstat for at anvende dem, hvilket skal ske i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[9].(3) Afgørelse 1999/468/EF er blevet ændret ved afgørelse 2006/512/EF, ved hvilken der er indført en forskriftsprocedure med kontrol i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade sådanne bestemmelser udgå eller ved at supplere med nye ikke-væsentlige bestemmelser.(4) Forskriftsproceduren med kontrol bør derfor anvendes i forbindelse med generelle foranstaltninger, der har til formål at ændre ikke-væsentlige bestemmelser i forordning (EØF) nr. 3922/91.(5) Hvis de frister, der normalt finder anvendelse i forbindelse med denne procedure, i særligt hastende tilfælde vedrørende opretholdelse af et tilstrækkeligt luftfartssikkerhedsniveau ikke kan overholdes, bør Kommissionen kunne anvende den hasteprocedure, der er omhandlet i artikel 5a, stk. 6, i afgørelse 1999/468/EF, til vedtagelse af visse foranstaltninger.(6) Forordning (EØF) nr. 3922/91 bør ændres i overensstemmelse hermed -UDSTEDT FØLGENDE FORORDNING:Artikel 1I forordning (EØF) nr. 3922/91 foretages følgende ændringer:1) Artikel 8 ændres således:a) Stk. 3, fjerde afsnit, affattes således:"Hvis dette er tilfældet, meddeler Kommissionen sin afgørelse om en sådan foranstaltning til alle medlemsstaterne, som derved har ret til at anvende denne foranstaltning. De relevante bestemmelser i bilag III kan også ændres i overensstemmelse med artikel 11 for at afspejle denne foranstaltning."b) Stk. 4, fjerde afsnit, affattes således:"Hvis dette er tilfældet, meddeler Kommissionen sin afgørelse om en sådan foranstaltning til alle medlemsstaterne, som derved har ret til at anvende denne foranstaltning. De relevante bestemmelser i bilag III kan også ændres i overensstemmelse med artikel 11 for at afspejle denne foranstaltning."2) Artikel 11 ændres således:a) Stk. 1 affattes således:"Kommissionen tilpasser efter forskriftsproceduren med kontrol i artikel 12, stk. 3, de fælles tekniske krav og administrative procedurer i bilag III til den videnskabelige og tekniske udvikling. I særligt hastende tilfælde kan Kommissionen anvende den i artikel 12, stk. 4, omhandlede hasteprocedure."b) I stk. 2 ændres "i artikel 12" til "i artikel 12, stk. 3,".3) Artikel 12 affattes således:" Artikel 121. Kommissionen bistås af luftfartssikkerhedsudvalget, i det følgende benævnt "udvalget".2. Når der henvises til dette stykke, anvendes artikel 5 og 7 i afgørelse 1999/468/EF i overensstemmelse med samme afgørelses artikel 8.Det tidsrum, der nævnes i artikel 5, stk. 6, i afgørelse 1999/468/EF, fastsættes til tre måneder.3. Når der henvises til dette stykke, anvendes artikel 5a, stk. 1 til 4, og artikel 7 i afgørelse 1999/468/EF i overensstemmelse med samme afgørelses artikel 8."4. Når der henvises til dette stykke, anvendes artikel 5a, stk. 1, 2 og 6, og artikel 7 i afgørelse 1999/468/EF i overensstemmelse med samme afgørelses artikel 8."Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Europa-Parlamentets vegne På Rådets vegneFormand Formand [1] EFT L 373 af 31.12.1991, s. 4. Senest ændret ved forordning (EF) nr. …/2006 (EUT L … af ……..2006, s. …).[2] EFT L 184 af 17.7.1999, s. 23.[3] EUT L 200 af 22.7.2006, s. 11.[4] EUT C […] af […], s. […].[5] EUT C […] af […], s. […].[6] EUT C […] af […], s. […].[7] EUT C […] af […], s. […].[8] EFT L 373 af 31.12.1991, s. 4. Senest ændret ved forordning (EF) nr. …/2006 (EUT L … af ……..2006, s. …).[9] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).